דף הבית » עדכונים » ח"כ אלהרר באוניברסיטת בן גוריון: "מדינת ישראל שבוייה עדיין בתבניות ולא בשוויון מגדרי אמיתי"
חברת הכנסת קארין אלהרר השתתפה אמש (ב') בפאנל נשים של תא "נשים מעוררות השראה" באוניברסיטת בן גוריון בבאר שבע.
את התא מפעילה עמותת WIIS (נשים בביטחון בינלאומי ישראל) הפועלת למען שילובן של נשים בעמדות מפתח ובמוקדי קבלת ההחלטות בישראל. בפאנל השתתפו נשים פורצות דרך בתחומים שונים, ושוחחו על השילוב בין קריירה ואימהות ועל הקשיים והאתגרים העומדים בדרכן למוקדי קבלת ההחלטות.
במהלך הפאנל, בו נכחו כ-40 סטודנטים וסטודנטיות, אמרה ח"כ אלהרר: ״מדינת ישראל שבוייה עדיין בתבניות ולא במקום של שוויון מגדרי אמיתי. גם בכנסת אין שוויון בין מספר הח״כים והחכ״יות, על אף שבמפלגת 'יש עתיד' יש ייצוג חסר תקדים לנשים בדמות שמונה ח"כיות, ובכנסת כולה 27 ח"כיות, המספר הגבוה ביותר אי פעם. אין ספק שהיום יותר מתמיד, ישנה הזדמנות וחשיבות להצבת נשים בתפקידי מפתח, עד ליצירת שוויון אמיתי״.